2018-06-18

PASIŪLYMAS

DĖL LIETUVOS RESPUBLIKOS VALSTYBĖS TARNYBOS ĮSTATYMO nR. viii-1316 PAKEITIMO ĮSTATYMO PROJEKTUI nR. xIIIP-1596(2)

Siūloma keisti	Pasiūlymo turinys
str.	str. d.	p.

49	1	Argumentai: Pareigybių naikinimas, kuris gali baigtis valstybės tarnautojo perkėlimu į žemesnes (tikėtina, prasčiau apmokamas) pareigas arba atleidimu, vyksta nesant valstybės tarnautojo kaltės, todėl turėtų sudaryti prielaidas valstybės tarnautojui turėti pakankamai laiko apmąstyti galimus profesinius pasirinkimus, galbūt susirasti kitą darbą, jei valstybės tarnautojas yra atleidžiamas arba jo netenkina žemesnės pareigos. Kvalifikaciją atitinkančio darbo paieška įprastai trunka ilgesnį laiko tarpą, todėl siūloma valstybės tarnautojui apie pareigų naikinimą pranešti likus 2 mėnesiams iki naikinimo, o socialiai jautresnėms valstybės tarnautojų grupėms – 4 mėnesiams iki naikinimo. Pasiūlymas: Pataisyti projekto 49 straipsnio 1 dalį ir ją išdėstyti taip: „1. Karjeros valstybės tarnautojas, kurio pareigybė naikinama, su jo sutikimu paskiriamas į kitas lygiavertes karjeros valstybės tarnautojo pareigas, o jeigu tokių pareigų nėra ir valstybės tarnautojas sutinka, – į žemesnes pareigas. Jeigu iki pareigybės panaikinimo karjeros valstybės tarnautojas į kitas pareigas nepaskiriamas, jis iš pareigų atleidžiamas. Valstybės tarnautojui apie pareigybės panaikinimą turi būti pranešta raštu ne vėliau kaip prieš vieną mėnesį du mėnesius iki pareigybės panaikinimo. Asmeniui, kuriam iki teisės gauti visą senatvės pensiją liko mažiau kaip 5 metai, šis įspėjimo terminas dvigubinamas, o neįgaliajam, moteriai ir (ar) vyrui, auginantiems vaiką (įvaikį) iki 14 metų, moteriai ir (ar vyrui), auginantiems neįgalų vaiką (įvaikį) iki aštuoniolikos metų, asmeniui, kuriam iki teisės gauti visą senatvės pensiją liko mažiau kaip 2 metai, – trigubinamas. Nnėščiai moteriai (kai valstybės ar savivaldybės institucija ar įstaiga likviduojama) apie pareigybės panaikinimą turi būti pranešta raštu ne vėliau kaip prieš 4 mėnesius iki pareigybės panaikinimo“.

Teikia

Seimo narys	Rimantas Jonas Dagys